**ΕΚΠΑΙΔΕΥΤΙΚΗ EKΔΡΟΜΗ**

**4ο ΓΥΜΝΑΣΙΟ ΗΡΑΚΛΕΙΟΥ Γ’΄ΤΑΞΗ**

**ΝΑΥΠΛΙΟ-ΑΘΗΝΑ**

**ΑΝΑΧΩΡΗΣΗ:04/05/22-08/05/22**

**ΕΝΔΕΙΚΤΙΚΟ ΠΡΟΤΕΙΝΟΜΕΝΟ ΠΡΟΓΡΑΜΜΑ**

**1η μέρα: ΗΡΑΚΛΕΙΟ - ΠΕΙΡΑΙΑΣ**

Συγκέντρωση στο λιμάνι του Ηρακλείου, επιβίβαση στο πλοίο, τακτοποίηση στις καμπίνες και αναχώρηση για τον Πειραιά. Διανυκτέρευση εν πλώ.

**2η μέρα: ΠΕΙΡΑΙΑΣ-ΕΠΙΔΑΥΡΟΣ-ΜΥΚΗΝΕΣ- NAYΠΛΙΟ ή ΑΘΗΝΑ**

Άφιξη  στο  λιμάνι  του   Πειραιά, αποβίβαση, αναχώρηση για τον Ισθμό Κορίνθου , στάση για καφέ και φωτογραφίες και συνεχίζουμε για την **Επίδαυρο.** Εκεί θα δούμε το **Θέατρο** που βρίσκεται σε πλαγιά του Κυνόρτιου όρους, μέσα στο λατρευτό χώρο που χτίστηκε σύμφωνα με τον Παυσανία τον 4ο αιώνα π.χ. από τον αρχιτέκτονα και γλύπτη από το Άργος Πολύκλειτο τον Νεότερο. Μέσα σε πευκοφυτεμένη πεδιάδα μπροστά στο αρχαίο Θέατρο θα δούμε τα ερείπια του σημαντικότερου ιερού του Ασκληπιού , του θεού της υγείας. Στο γύρω αρχαιολογικό χώρο θα δούμε το ναό του Απόλλωνα Μαλεάτη 4ου π.χ. αιώνα , ακριβώς πίσω από το θέατρο. Το γυμνάσιο θυμίζει την παλαίστρα της Ολυμπίας με την μεγάλη εσωτερική αυλή και το περιστύλιο , ενώ λίγο πιο πέρα θα δείτε τα ερείπια της στοάς Κότυος και μικρής παλαίστρας. Μετά την παλαίστρα θα δούμε τα υπολείμματα του κρηπιδώματος του ναού της Θέμιδας και τα θεμέλια του ναού της Αρτεμης, το άβατο και τη θόλο. Εν συνέχεια θα επισκεφτούμε τις Μυκήνες. Άφιξη στις **Μυκήνες** με ενδιάμεσο σταθμό στον Ισθμό. Οι Μυκήνες ήταν αρχαία πόλη της [Αργολίδας](http://el.wikipedia.org/wiki/%CE%91%CF%81%CE%B3%CE%BF%CE%BB%CE%AF%CE%B4%CE%B1) κοντά στο βουνό [Τρητός](http://el.wikipedia.org/w/index.php?title=%CE%A4%CF%81%CE%B7%CF%84%CF%8C%CF%82&action=edit&redlink=1) κι απέναντι απ' τον Αργολικό κόλπο. Πρώτος ο [Όμηρος](http://el.wikipedia.org/wiki/%CE%8C%CE%BC%CE%B7%CF%81%CE%BF%CF%82) αναφέρει την πόλη περιγράφοντάς την με τα λόγια «ευρυάγυιαν, πολύχρυσον». Σήμερα στη θέση αυτή υπάρχει το μικρό χωριό Μυκήνες (*Χαρβάτι* επί τουρκοκρατίας) και τα ερείπια της Ακρόπολης, που θυμίζουν πάντα τις μακρινές και ένδοξες εποχές . Πάρα πολλά από τα ευρήματα που έφερε στο φως η αρχαιολογική σκαπάνη στις Μυκήνες εκτίθενται στο [Εθνικό Αρχαιολογικό Μουσείο](http://el.wikipedia.org/wiki/%CE%95%CE%B8%CE%BD%CE%B9%CE%BA%CF%8C_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CF%8C_%CE%9C%CE%BF%CF%85%CF%83%CE%B5%CE%AF%CE%BF) της Αθήνας καθώς και στο νέο, σύγχρονο, Μουσείο Μυκηνών στη βόρεια κλιτύ της Ακρόπολης, προκαλώντας το θαυμασμό σε εκατομμύρια επισκέπτες από όλες τις γωνιές της γης το Ναύπλιο , άφιξη και ξεκινάμε για τις περιήγηση της πόλης, όπου θα έχουμε την ευκαιρία να δούμε το Παλαμήδι, ξακουστό κάστρο που στεφανώνει την πόλη του Ναυπλίου, την Ακροναυπλία, χτισμένη στα πόδια του Παλαμηδιού. Μεταφορά στο ξενοδοχείο μας στην Αθήνα ή το Ναύπλιο. Τακτοποίηση- Ξεκούραση.. Διανυκτέρευση.

**3η μέρα: ΑΘΗΝΑ ή ΝΑΥΠΛΙΟ-ΔΕΛΦΟΙ-ΟΣΙΟΣ ΛΟΥΚΑΣ -ΑΡΑΧΩΒΑ-ΑΘΗΝΑ**

Πρωινό και αναχώρηση  για επίσκεψη στους Δελφούς. Οι **Δελφοί** ήταν αρχαία ελληνική πόλη στην οποία λειτούργησε το σημαντικότερο [μαντείο](http://el.wikipedia.org/wiki/%CE%9C%CE%B1%CE%BD%CF%84%CE%B5%CE%AF%CE%BF_%CF%84%CF%89%CE%BD_%CE%94%CE%B5%CE%BB%CF%86%CF%8E%CE%BD) του αρχαιοελληνικού κόσμου. Η πόλη αναφέρεται από τους ομηρικούς χρόνους με την ονομασία Πυθώ. Στην αρχή των ιστορικών χρόνων ήταν μία από τις πόλεις της [αρχαίας Φωκίδας](http://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%A6%CF%89%CE%BA%CE%AF%CE%B4%CE%B1), αλλά σταδιακά ο ρόλος της πόλης ενισχύθηκε και εξελίχθηκε σε πανελλήνιο κέντρο και ιερή πόλη των αρχαίων Ελλήνων. Επίσκεψη στο Όσιος Λουκάς. Σχετική παραμονή . Συνεχίζουμε για την **Αράχωβα.** Η Αράχωβα είναι χτισμένη σε μία πλαγιά του [Παρνασσού](http://el.wikipedia.org/wiki/%CE%A0%CE%B1%CF%81%CE%BD%CE%B1%CF%83%CF%83%CF%8C%CF%82), που καταλήγει σε μία χαράδρα, στο βάθος της οποίας ρέει [ποταμός Πλείστος](http://el.wikipedia.org/wiki/%CE%A0%CE%BB%CE%B5%CE%AF%CF%83%CF%84%CE%BF%CF%82_%CF%80%CE%BF%CF%84%CE%B1%CE%BC%CF%8C%CF%82). Ο οικισμός βρίσκεται πάνω στην κύρια οδό που συνέδεε από την αρχαιότητα τους Δελφούς και την πεδιάδα της Άμφισσας με την Βοιωτία. Η θέση της πάνω σε ένα σημαντικό πέρασμα βοήθησε στην ανάπτυξη της Αράχωβας σε μεγαλύτερο βαθμό από τα γειτονικά της μέρη. Επιστροφή στην Αθήνα .Μεταφορά στο ξενοδοχείο μας Διανυκτέρευση.

Πρωινό και προτείνουμε αναχώρηση για να επισκεφτούμε την **Ακρόπολη** και το **Νέο Μουσείο της Ακρόπολης**, ένα αρχαιολογικό μουσείο επικεντρωμένο στα ευρήματα του αρχαιολογικού χώρου της [Ακροπόλεως των Αθηνών](http://el.wikipedia.org/wiki/%CE%91%CE%BA%CF%81%CF%8C%CF%80%CE%BF%CE%BB%CE%B7_%CE%91%CE%B8%CE%B7%CE%BD%CF%8E%CE%BD). Στην συνέχεια αναχώρηση για το **Πλανητάριο.** Σχετική παραμονής και στην συνέχεια μπορείτε να επισκεφτείτε **το Ίδρυμα Σταύρος Νιάρχος** . Μετά αναχώρηση για το λιμάνι του Πειραιά και επιβίβαση στο πλοίο. Διανυκτέρευση εν πλω.

**5η μέρα: ΗΡΑΚΛΕΙΟ**

Νωρίς το πρωί άφιξη στο λιμάνι του Ηρακλείου με τις καλύτερες εντυπώσεις από την εκδρομή μας..

**ΤΙΜΗ ΚΑΤ’ ΑΤΟΜΟ: 175 ΕΥΡΩ**

**ΣΥΝΟΛΙΚΗ ΤΙΜΗ: 175 x 140 = 24.500ΕΥΡΩ ( Θα πληρώσουν όσα άτομα ταξιδεύσουν εκτός των FREE μαθητών και καθηγητών )**

**Περιλαμβάνονται:**

* Ακτοπλοϊκά εισιτήρια ΗΡΑΚΛΕΙΟ – ΠΕΙΡΑΙΑ-HΡΑΚΛΕΙΟ σε τετράκλινες εσωτερικές καμπίνες με τουαλέτα και ντους ΜΙΝΩΙΚΕΣ ΓΡΑΜΜΕΣ για τους μαθητές..
* Δίκλινες καμπίνες για τους συνοδούς – καθηγητές (Δώρο δείπνο στο πλοίο για τους συνοδούς)
* 2 Διανυκτερεύσεις σε 4 ΑΣΤΕΡΩΝ ΒΟSS BOUTIQUE ATHENS HOTEL
* 2 Πρωινό μπουφε καθημερινά στα ξενοδοχεία σας.
* 2 δειπνα
* **Μονόκλινα δωμάτια για τους καθηγητές.**
* **Τρίκλινα δωμάτια για τους μαθητές.**
* Τουριστικά λεωφορεία, με κλιματισμό τα οποία θα είναι διαθέσιμα στους μαθητές σε όλη την διάρκεια της εκπαιδευτικής επίσκεψης και για κάθε δραστηριότητα τους. Τα λεωφορεία διαθέτουν όλες τις προβλεπόμενες από την κείμενη νομοθεσία προδιαγραφές καθώς και όλες τις προϋποθέσεις ασφάλειας για τη μετακίνηση των μαθητών (ζώνες ασφαλείας, έμπειροι οδηγοί κ.λ.π.)
* Πούλμαν για την νυχτερινή διασκέδαση.
* **Συνοδός γιατρός κατά προτίμηση παθολόγο, προκειμένου να διασφαλίζεται η άμεση ιατρική βοήθεια σε περίπτωση ασθενείας στη διάρκεια της εκδρομής.**
* **Συνοδός του γραφείου μας συνέχεια μαζί σας.**
* **Ξεναγός στους χώρους αρχαιολογικού ενδιαφέροντος.**
* Ασφάλεια αστικής ευθύνης.
* Ατομική ασφάλεια όπως ορίζει η κείμενη νομοθεσία καθώς και πρόσθετη ασφάλεια σε περίπτωση ατυχήματος ή ασθενείας μαθητή ή συνοδού καθηγητή.
* **Έξτρα Ασφάλεια Covid Interamerican**
* **1 ΕΠΙΠΛΕΟΝ ΔΩΜΑΤΙΟ ΣΕ ΠΕΡΙΠΤΩΣΗ ΠΟΥ ΝΟΣΗΣΕΙ ΑΠΟ ΚΟΡΟΝΟΙΟ ΜΑΘΗΤΗΣ ή ΚΑΘΗΓΗΤΗΣ.**
* **Δωρεάν συμμετοχή 7 συνοδών καθηγητών.**
* **6 free ΓΙΑ ΜΑΘΗΤΕΣ**
* Ενημερωτικά έντυπα.
* Ποινική ρήτρα σε περίπτωση αθέτησης των όρων του συμβολαίου (το ποσό ορίζεται από το σχολείο).
* Την αντιμετώπιση της περίπτωσης που δεν θα πραγματοποιηθεί η εκδρομή λόγω ανωτέρας βίας (καιρικές συνθήκες, εκλογές κ.λ.π.)
* Επιστροφή του ποσού συμμετοχής στην εκδρομή μαθητή σε περίπτωση που για λόγους ανωτέρας βίας ή ασθενείας – ματαιωθεί η συμμετοχή του στην εκδρομή.
* Φ.Π.Α.

**ΔΕΝ ΠΕΡΙΛΑΜΒΑΝΕΤΑΙ Ο ΦΟΡΟΣ ΔΙΑΜΟΝΗΣ ΤΟΝ ΠΛΗΡΩΝΕΤΑΙ ΣΤΑ ΞΕΝΟΔΟΧΕΙΑ ΣΑΣ**

**Το πρόγραμμα μπορεί να τροποποιηθεί σύμφωνα με τις ανάγκες του σχολείου.**

**ΔΩΡΟ 1 ΔΙΗΜΕΡΟ ΣΤΑ ΧΑΝΙΑ ΓΙΑ 2 ΑΤΟΜΑ**

**ΘΑ ΤΥΠΩΘΟΥΝ ΛΑΧΝΟΙ ΓΙΑ ΤΗΝ Α ΝΙΣΧΥΣΗ ΤΗΣ ΕΚΔΡΟΜΗΣ ΣΑΣ**